CELEX: 62017CA0545
Language: fi
Date: 2019-03-27 00:00:00
Title: asia C-545/17: Unionin tuomioistuimen tuomio (neljäs jaosto) 27.3.2019 (ennakkoratkaisupyyntö, jonka on esittänyt Sąd Najwyższy — Puola) — Mariusz Pawlak v. Prezes Kasy Rolniczego Ubezpieczenia Społecznego (Ennakkoratkaisupyyntö — Postipalvelujen sisämarkkinat — Direktiivit 97/67/EY ja 2008/6/EY — 7 artiklan 1 kohta — Käsite ”postipalvelujen käyttöönottoa ja tarjontaa koskevat yksin- tai erityisoikeudet” — 8 artikla — Jäsenvaltioiden oikeus järjestää oikeudellisissa menettelyissä käytettäviä kirjattuja lähetyksiä koskeva palvelu — Määräaika oikeudenkäyntiasiakirjan jättämiselle tuomioistuimeen — Kansallisen oikeuden tulkitseminen siten, että se on sopusoinnussa unionin oikeuden kanssa — Rajat — Välitön vaikutus, johon jäsenvaltion ilmentymänä pidettävä elin vetoaa sen ja yksityisen välisessä oikeusriidassa)

3.6.2019   
            
            
               FI
            
            
               Euroopan unionin virallinen lehti
            
            
               C 187/19
            
         
      Unionin tuomioistuimen tuomio (neljäs jaosto) 27.3.2019 (ennakkoratkaisupyyntö, jonka on esittänyt Sąd Najwyższy — Puola) — Mariusz Pawlak v. Prezes Kasy Rolniczego Ubezpieczenia Społecznego
      (asia C-545/17) (1)
      
      (Ennakkoratkaisupyyntö - Postipalvelujen sisämarkkinat - Direktiivit 97/67/EY ja 2008/6/EY - 7 artiklan 1 kohta - Käsite ”postipalvelujen käyttöönottoa ja tarjontaa koskevat yksin- tai erityisoikeudet” - 8 artikla - Jäsenvaltioiden oikeus järjestää oikeudellisissa menettelyissä käytettäviä kirjattuja lähetyksiä koskeva palvelu - Määräaika oikeudenkäyntiasiakirjan jättämiselle tuomioistuimeen - Kansallisen oikeuden tulkitseminen siten, että se on sopusoinnussa unionin oikeuden kanssa - Rajat - Välitön vaikutus, johon jäsenvaltion ilmentymänä pidettävä elin vetoaa sen ja yksityisen välisessä oikeusriidassa)
      (2019/C 187/21)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Najwyższy
      
         Pääasian asianosaiset
      
      
         Kantaja: Mariusz Pawlak
      
         Vastaaja: Prezes Kasy Rolniczego Ubezpieczenia Społecznego
      
         Tuomiolauselma
      
      
                  1)
               
               
                  Yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15.12.1997 annetun Euroopan parlamentin ja neuvoston direktiivin 97/67/EY, sellaisena kuin se on muutettuna 20.2.2008 annetulla Euroopan parlamentin ja neuvoston direktiivillä 2008/6/EY, 7 artiklan 1 kohdan ensimmäistä virkettä, luettuna yhdessä sen 8 artiklan kanssa, on tulkittava siten, että se on esteenä kansallisen oikeuden säännölle, jossa oikeudenkäyntiasiakirjan jättämiseen kyseessä olevaan tuomioistuimeen rinnastetaan ilman yleiseen järjestykseen tai yleiseen turvallisuuteen liittyvää perusteltua syytä ainoastaan tällaisen asiakirjan jättäminen postin yleispalvelun tarjoajaksi nimetyn toimijan postitoimistoon.
               
            
                  2)
               
               
                  Valtion ilmentymänä pidettävä viranomainen ei voi vedota direktiiviin 97/67, sellaisena kuin se on muutettuna direktiivillä 2008/6, sellaisenaan yksityistä vastaan.
               
            
         (1)  EUVL C 13, 15.1.2018.